Εθνική Βιβλιοθήκη της Γουιάνας

Η Εθνική Βιβλιοθήκη της Γουιάνας παλαιότερα γνωστή ως Ελεύθερη Βιβλιοθήκη Κάρνεγκι, κτίστηκε το 1906 στο Τζώρτζταουν της Γουιάνας και λειτουργεί ως υπεύθυνη βιβλιοθήκη για τη νόμιμη κατάθεση.

 Στις αρχές του 20ού αιώνα, ο φιλάνθρωπος Άντριου Κάρνεγκι αποφάσισε να δωρίσει χρήματα για την κατασκευή δημόσιων βιβλιοθηκών. Ιδρύθηκαν βιβλιοθήκες κυρίως στις Ηνωμένες Πολιτείες της Αμερικής και στη Μεγάλη Βρετανία. Οι τότε αποικίες έστειλαν επίσης αιτήματα για υποστήριξη . Το 1907 το Ίδρυμα Κάρνεγκι χορήγησε 7000 λίρες για την κατασκευή της βιβλιοθήκης. Αρχικά ονομαζόταν Ελεύθερη Βιβλιοθήκη Κάρνεγκι, αλλά αργότερα μετονομάστηκε σε Δημόσια Ελεύθερη Βιβλιοθήκη Τζώρτζταουν. Η βιβλιοθήκη άνοιξε τον Σεπτέμβριο του 1909. Αρχικά δεν υπήρχε ελεύθερη πρόσβαση στη συλλογή. Οι αναγνώστες παρήγγειλαν βιβλία με βάση έναν έντυπο κατάλογο βιβλίων. Η ελεύθερη πρόσβαση καθιερώθηκε μόλις το 1940 . Το 1933, το κτίριο επεκτάθηκε για να στεγάσει το Μουσείο της Βρετανικής Γουιάνας στον πρώτο όροφο. Το έργο χρηματοδοτήθηκε από την Εταιρεία Κάρνεγκι της Νέας Υόρκης. Το Μουσείο άνοιξε το 1935 και στεγάστηκε σε αυτή τη θέση μέχρι το 1951 . Το 1950, ιδρύθηκε με νόμο ένα δίκτυο βιβλιοθηκών με υποκαταστήματα στο Νέο Άμστερνταμ (1953) και στο Μακένζι (1955). Σήμερα η βιβλιοθήκη διαθέτει πέντε άλλα υποκαταστήματα: στο Νέο Άμστερνταμ, στο Λίντεν, στο Ρουίμβελντ, στο Μπάγκοτβιλκαι στο Κόριβερτον, 20 αγροτικά κέντρα βιβλιοθηκών και βιβλιοθήκες σε 4 φυλακές. Η πρώτη υπηρεσία βιβλιοαυτοκινήτου δημιουργήθηκε το 1970, καλύπτοντας περιοχές όπως: Τούκβιλ, Πίτερς Χολ, Χιούστον, Αγρικόλα, το Πρόβιντενς και το Σόεσνταϊκ. Μία άλλη κινητή βιβλιοθήκη δημιουργήθηκε το 1976. Με νόμο του1972, η πρώην Δημόσια Βιβλιοθήκη ορίστηκε Εθνική Βιβλιοθήκη και της παραχωρήθηκε το δικαίωμα νόμιμης κατάθεσης όλων των έντυπων και δημοσιευμένων αρχείων στη Γουιάνα . Το 2019, η Λέσχη (Ratary Club) του Τζώρτζταουν δώρισε στη βιβλιοθήκη άλλη μια κινητή βιβλιοθήκη. Το όχημα, το οποίο εξυπηρετεί την Ανατολική Ακτή του Ντεμεράρα, φιλοξενεί μια συλλογή 3.000 βιβλίων, καθώς και ασύρματους εκτυπωτές και φορητούς υπολογιστές. Η Εταιρεία RA&CS ιδρύθηκε στο Τζώρτζταουν το 1844. Από την αρχή συγκέντρωνε και παρείχε βιβλία για τα μέλη της. Μέχρι το δεύτερο μισό του 19ου αιώνα, η βιβλιοθήκη αριθμούσε 30.000 τόμους. Η ίδρυση της Δημόσιας Βιβλιοθήκης το 1909 απείλησε να περιορίσει τις δραστηριότητες της βιβλιοθήκης και της Εταιρείας, από την οποία αποχώρησαν περίπου 300 μέλη. Η συλλογή της βιβλιοθήκης ενσωματώθηκε στην Εθνική Βιβλιοθήκη το 1975 και τα αντίγραφα μεταφέρθηκαν στη Βιβλιοθήκη του Πανεπιστημίου της Γουιάνας. Η συλλογή περιέχει πολλά σπάνια και σημαντικά ιστορικά έργα που αφορούν τη Γουιάνα και Δυτικές Ινδίες. Η συλλογή περιλαμβάνει τα παλαιότερα ιστορικά βιβλία της Εταιρείας και το Timehri , το επίσημο περιοδικό της Εταιρείας . Το 1981 άνοιξε η βιβλιοθήκη παιχνιδιών στην Εθνική Βιβλιοθήκη. Λόγω της καταστροφής της συλλογής, έκλεισε το 1986. Επαναλειτούργησε με δωρεές του Ροταριανού Ομίλου Τζώρτζταουν, της Scotiabank και άλλων χορηγών. Από τότε, τα μέλη του Ροταριανού συνεχίζουν να συμπληρώνουν τη συλλογή, η οποία χρησιμοποιείται εβδομαδιαίως από περίπου 100 παιδιά ηλικίας 3 έως 14 ετών. Το 2016, στα πλαίσια των εορτασμών για την 50ή επέτειο της ανεξαρτησίας, εγκαινιάστηκε ο ιστότοπος Digital Tent Guyana της Εθνικής Βιβλιοθήκης. Αποστολή του είναι να καταστήσει υλικό που σχετίζεται με τη Γουιάνα διαθέσιμο στους αναγνώστες σε όλο τον κόσμο[9]. Η ιστοσελίδα και το υλικό προετοιμάστηκαν από φοιτητές του Πανεπιστημίου του Οχάιο υπό την επίβλεψη του καθηγητή Vibert C. Cambridge. Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Γουιάνα Τζώρτζταουν (Γουιάνα) Επίσημη ιστοσελίδα